CELEX: 62020TN0490
Language: mt
Date: 2018-08-02 00:00:00
Title: Kawża T-490/20: Rikors ippreżentat fit-2 ta’ Awwissu 2020 – CH u CN vs Il-Parlament

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/18
            
         
      Rikors ippreżentat fit-2 ta’ Awwissu 2020 – CH u CN vs Il-Parlament
      (Kawża T-490/20)
      (2020/C 329/36)
      Lingwa tal-kawża: il-Franċiż
      
         Partijiet
      
      
         Rikorrenti: CH u CN (rappreżentant: C. Bernard-Glanz, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara r-rikors tagħhom ammissibbli;
               
            
                  —
               
               
                  tannulla d-deċiżjonijiet kkontestati, sa fejn huma ma jieħdux pożizzjoni b’mod definittiv dwar ir-realtà tal-fatti ta’ fastidju psikoloġiku ddikjarati;
               
            
                  —
               
               
                  tikkundanna lill-konvenut għall-pagament, lil kull wieħed minnhom, ta’ ammont ta’ EUR 5 000, ex aequo et bono, b’kumpens għad-dannu morali kkawżat bil-qbiż ta’ terminu raġonevoli, biż-żieda tal-interessi moratorji sal-pagament komplet;
               
            
                  —
               
               
                  tikkundanna lill-konvenut għall-pagament, lil kull wieħed minnhom, ta’ ammont ta’ EUR 100 000, ex aequo et bono, b’kumpens għad-dannu morali kkawżat permezz tal-assenza ta’ teħid ta’ pożizzjoni definittiva dwar ir-realtà tal-fatti ta’ fastidju psikoloġiku ddikjarati, biż-żieda tal-interessi moratorji sal-pagament komplet;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors kontra d-deċiżjonijiet tal-Parlament tat-13 ta’ Settembru 2019 li bihom l-awtorità awtorizzata li tikkonkludi l-kuntratti ta’ reklutaġġ ta’ din l-istituzzjoni, b’risposta għat-talbiet tagħhom għall-assistenza, ma ħaditx pożizzjoni b’mod definittiv dwar ir-realtà tal-fatti ta’ fastidju psikoloġiku ddikjarati, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq ksur tad-dmir ta’ assistenza u tal-Artikolu 24 tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti”), minħabba li billi ma ħaditx pożizzjoni b’mod definittiv inkwantu għall-eżistenza tal-fatti ta’ fastidju psikoloġiku ddikjarati, l-awtorità awtorizzata li tikkonkludi l-kuntratti ta’ reklutaġġ tal-Parlament naqqset mid-dmir ta’ assistenza li għalih hija obbligata.
               
            
                  2.
               
               
                  It-tieni motiv ibbażat fuq nuqqas tad-dmir ta’ premura u tal-prinċipju ta’ amministrazzjoni tajba, kif ukoll fuq ksur tad-dritt għad-dinjità u tal-Artikoli 1 u 31 tal-Karta tad-Drittijiet Fundamentali tal-Unjoni Ewropea, minħabba li billi ma ħaditx pożizzjoni b’mod definittiv inkwantu għall-eżistenza tal-fatti ta’ fastidju psikoloġiku ddikjarati, l-awtorità awtorizzata li tikkonkludi kuntratti ta’ reklutaġġ tal-Parlament naqqset mill-prinċipju ta’ amministrazzjoni tajba u tad-dmir tagħha ta’ premura, b’hekk kisret id-dritt għad-dinjità tal-biedem tar-rikorrenti.